Komisijas atzinums atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā par priekšlikumu Eiropas Parlamenta un Padomes regula par vides finanšu instrumentu (LIFE+) ar ko groza Komisijas priekšlikumu saskaņā ar EK līguma 250. panta 2. punktu /* COM/2006/0759 galīgā redakcija - COD 2004/0218 */





[pic] | EIROPAS KOPIENU KOMISIJA | Briselē, 28.11.2006 COM(2006)759 galīgā redakcija 2004/0218 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā par priekšlikumu EIROPAS PARLAMENTA UN PADOMES REGULA par vides finanšu instrumentu ( LIFE +) AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2004/0218 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā par priekšlikumu EIROPAS PARLAMENTA UN PADOMES REGULA par vides finanšu instrumentu ( LIFE +) 1. Pamatojums PROCEDŪRA Komisija 2004. gada 29. septembrī pieņēma priekšlikumu Eiropas Parlamenta un Padomes Regulai[1] par vides finanšu instrumentu ( LIFE +), lai pieņemtu šo regulu saskaņā ar EK Līguma 251. pantā paredzēto koplēmuma procedūru. Reģionu komiteja un Eiropas Ekonomikas un sociālo lietu komiteja 2005. gada aprīlī sniedza savus atzinumus. Eiropas Parlaments 2005. gada 7. jūlijā sniedza atzinumu pirmajā lasījumā. Padome 2005. gada 2. decembrī pieņēma daļēju politisku vienošanos. Komisija 2006. gada 24. maijā pieņēma pārskatītu priekšlikumu[2]. Padome pieņēma kopējo nostāju 2006. gada 27. jūnijā. Eiropas Komisijas paziņojumu par kopējo nostāju pieņēma 2006. gada 28. jūnijā[3]. Eiropas Parlaments 2006. gada 24. oktobrī pieņēma nostāju otrajā lasījumā. KOMISIJAS PRIEKŠLIKUMA MĒRĶIS Ierosinātā regula ir viens no vairākiem tiesību aktiem, kas saistīti ar finanšu shēmu 2007. – 2013. gadam, taču tās priekšlikums ir vienīgais, kas attiecas uz vides jomu. Regulas mērķi ir šādi: - Kopienas mērogā nodrošināt īpašu atbalstu pasākumiem un projektiem ar Eiropas pievienoto vērtību Kopienas vides politikas un tiesību aktu īstenošanai, atjaunināšanai un turpmāk izstrādāšanai, jo īpaši Sestās Kopienas vides rīcības programmas īstenošanai (finansējumu ieguldījumiem un pārvaldības pasākumiem, kas sniedz labumu videi, principā nodrošinās ar citu finanšu instrumentu palīdzību), un - aizstāt vairākas spēkā esošās programmas (dažus pašreizējās LIFE programmas elementus integrējot citos finanšu instrumentos). Šīs integrētās pieejas mērķis ir nodrošināt plašākas līdzfinansējuma piešķiršanas iespējas, veicināt saskaņotu politikas veidošanu un panākt, ka valsts un reģionālās prioritātes tiek labāk atspoguļotas finansējumā. 2. Komisijas piezīmes 2.1. Vispārīgas piezīmes Eiropas Parlaments 2006. gada 24. oktobra plenārsēdē pieņēma visus 32 grozījumus, kas bija iekļauti grozījumu tabulā. Četri no šiem 32 grozījumiem Komisijai bija pieņemami pilnībā, jo tie darīja skaidrāku vai uzlaboja sākotnējo priekšlikumu, 6 grozījumi bija pieņemami principā un 2 grozījumi bija daļēji pieņemami. Pārējie Parlamenta pieņemtie 20 grozījumi Komisijai nav pieņemami. 2.2. Sīkākas piezīmes 2.2.1. Grozījumi, kurus pieņem pilnībā - Ar 23 . grozījumu ierosināts piemērot regulatīvo procedūru ar uzraudzību attiecībā uz daudzgadu stratēģisko programmu pieņemšanu un Regulas I pielikumu. Komisija piekrīt, ka minētā procedūra šajā gadījumā būtu lietderīga. - Ar 26 . grozījumu precizē kritērijus, kādiem NVO jāievēro atbilstība, lai par savu darbību varētu saņemt LIFE + finansējumu. Tas ir pieņemams, jo atbilst pašreizējā NVO darbības finansējuma instrumenta 1. panta 2. punkta formulējumam. - Ar 27 . grozījumu sīkāk noteikts, cik svarīga ir informācijas izplatīšana un zināšanu vairošana, kas saistīta ar vides jautājumiem. - Ar 32 . grozījumu Parlaments vēlas rast risinājumu attiecībā uz finansējuma deficītu, ko var radīt nesen pieņemtais LIFE +. Lai gan budžeta jautājumu galu galā atrisinās budžeta iestāde, Komisija darīs visu iespējamo, lai veicinātu šā jautājuma risināšanu. 2.2.2. Grozījumi, kurus pieņem daļēji - 12 . grozījums attiecas uz procedūru, kas saistīta ar to daudzgadu stratēģisko programmu sagatavošanu un apstiprināšanu, kuras jāizstrādā Komisijai. Lai gan Komisija piekrīt, ka daudzgadu stratēģisko programmu sagatavošanā jāparedz sabiedriskā līdzdalība, Komisijai nav pieņemams, ka LIFE + īstenošana notiek ar divu komiteju procedūru. Apspriešanās ar Biotopu komiteju nav vajadzīga, jo dalībvalstis var nosūtīt uz LIFE+ komiteju jebkurus pārstāvjus, ko tās vēlas. - 17 . grozījums attiecas uz LIFE + un pārējo Kopienas instrumentu komplementaritāti. Šajā sakarā Parlaments ievieš 4 būtiskas izmaiņas Kopējās nostājas tekstā. Pirmkārt, Parlaments ierosina minētā panta pirmajā teikumā vārdus „atbilstības kritēriji” aizstāt ar vārdiem „galvenā darbības joma”. Komisijai tas ir pieņemams, ja iekļauj arī skaidrojošu apsvērumu. Otrkārt, Parlaments to Kopienas instrumentu sarakstā, kam jārod komplementaritāte, neiekļautu atsauces uz Konkurētspējas un jauninājumu programmu un uz 7. pētniecības pamatprogrammu. Komisija nevar pieņemt šo grozījuma daļu, jo komplementaritāte jārod arī minētajām divām programmām. Treškārt, Parlaments pieprasa neiekļaut atsauci uz centralizēti finansētiem pasākumiem un deleģētiem pasākumiem. Komisija nevar pieņemt šo grozījuma daļu, jo gan centralizēta, gan decentralizēta pārvaldība ir šā priekšlikuma būtisks elements. Ceturtkārt, Parlaments vēlas, lai Komisija nodrošinātu LIFE + un pārējo Kopienas instrumentu koordināciju un komplementaritāti. Komisija nevar pieņemt ierosināto jauno formulējumu, jo viena pati nevar nodrošināt instrumentu komplementaritāti. Šajā ziņā dalībvalstīm ir liela nozīme. Turklāt darbības vārdu „nodrošināt” jāaizstāj ar vispārīgāku. 2.2.3. Principā pieņemtie grozījumi - 1 . grozījumā ietverts alternatīvs formulējums vides aizsardzībai, kas minēta kā viena no Eiropas Savienības ilgtspējīgas attīstības pamatizpausmēm. Šāds Kopējās nostājas teksta alternatīvs formulējums, ar ko uz vidi atsaucas kā uz ilgtspējīgas attīstības mērķi, principā būtu pieņemams. - 5 . grozījums attiecas uz regulatīvo procedūru ar uzraudzību, kas būtu jāpiemēro, pieņemot un, iespējams, grozot daudzgadu stratēģiskās programmas un regulas pielikumu grozījumus. Lai gan Komisija piekrīt, ka regulatīvās procedūras ar uzraudzību piemērošana šajā gadījumā ir lietderīga, tā uzskata, ka grozījums ir jāpārstrādā, ņemot vērā jauno Komitoloģijas lēmumu (2006/512/EC). - Ar 7 . grozījumu ievieš atsauci uz klimata izmaiņām kā vienu no īpašajiem mērķiem, kas noteikts saistībā ar LIFE + dabas un bioloģiskās daudzveidības elementu. Lai gan Komisija atbalsta minēto atsauci uz klimata izmaiņām, tā uzskata, ka Parlamenta ierosināto formulējumu var saīsināt. - Ar 18 . grozījumu palielina finansējumu LIFE + īstenošanai līdz EUR 1 911 000 000 (2004. gada cenas) laikposmam no 2007. gada 1. janvāra līdz 2013. gada 31. decembrim. Komisijai tas būtu pieņemams, ja atbilstu saskaņotajam pamatfinansējumam, kas paredzēts minētajam laikam. - 21 . grozījums attiecas uz projektu, kas finansēti atbilstīgi LIFE +, pārbaudēm uz vietas, kuras izdara Komisijas ierēdņi un citi darbinieki, lai jo īpaši pārbaudītu atbilstību regulas projekta 3. pantā izklāstītajiem atbilstības kritērijiem. Lai gan Komisijai var būt pieņemams, ka jānovērtē šādu projektu atbilstība ES politikas mērķiem, tā uzskata, ka 16. panta 3. punkts būtu atbilstīga vieta Parlamenta ierosinātajam formulējumam, kas attiecas uz regulas īstenošanas galīgo novērtējumu. - 22 . grozījums attiecas uz LIFE + komiteju. Ar to ievieš atsauci uz regulatīvo procedūru ar uzraudzību, kas jāpārstrādā atbilstīgi standarta tekstam, par ko ir vienojušās trīs iestādes. 2.2.4. Grozījumi, kurus nepieņem - 2., 9., 10., 11., 14., 15., 16., 20., 24., 25., 28. un 31. grozījuma mērķis ir svītrot visas atsauces uz deleģēto programmas vadību. Komisija joprojām uzskata, ka priekšroka dodama decentralizētai LIFE + budžeta vadībai vismaz 80% apmērā, un tādēļ noraida Parlamenta grozījumus šajā sakarā. Ja tomēr izrādīsies, ka šajā jautājumā ir iespējams Padomes un Parlamenta kompromiss, Komisija ir gatava palīdzēt panākt vienošanos. Ar 8 . un 30 . grozījumu saistībā ar deleģētas vadības jautājumu panāktu, ka Kopienas līdzfinansējumu vairs nevarētu saņemt, lai segtu personāla izmaksas un ierēdņu algas. Komisijai šie grozījumi nav pieņemami, jo vairums dalībvalstu ir uzsvērušas, ka tām vajag, lai šīs izmaksas tiek segtas kā līdz šim (ievērojot noteiktus kritērijus, kas skaidri noteikti regulas projektā), lai varētu atļauties izveidot un uzturēt valsts aģentūras. - 4 . grozījums attiecas uz Natura 2000 tīkla finansēšanu. Komisija un dalībvalstis tiek aicinātas nodrošināt , lai, izmantojot citus minētā tīkla pārvaldības instrumentus, būtu pieejami pietiekami naudas līdzekļi, kuru paredzamās izmaksas ES būtu 6,1 miljards EUR gadā. Ar 6 . grozījumu un 11 . grozījuma otro daļu panāktu, ka attiecīgi Komisija un dalībvalstis nodrošinātu , ka starptautiski projekti un pasākumi ir paredzēti valsts ikgadējās darba programmās. Komisija nevar pieņemt 4., 6. grozījumu un 11. grozījuma otro daļu tās pašreizējā stingri noteiktajā redakcijā. Ar 3 . grozījumu Komisija tiek aicināta sagatavot pārskatu par ieguldījumu ar dažādiem papildu instrumentiem Natura 2000 tīkla finansēšanā (arī LIFE + finansēšanā) savlaicīgi pirms 2008/9. gada pamatfinansējuma pārskata, lai LIFE + pielāgotu vajadzīgajām izmaiņām. Lai gan Komisija sagatavos šādu pārskatu, Parlamenta ierosinātais termiņš tai nav pieņemams. Iemesls tam ir tāds, ka Komisijai līdz 2008. gadam nebūs pietiekama pamatojuma, lai novērtētu LIFE + īstenošanu un tās komplementaritāti ar pārējiem instrumentiem. - Ar 13 . grozījumu ieviestu obligātu prasību apspriesties ar Biotopu komiteju. Šis grozījums nav pieņemams to iemeslu dēļ, kas minēti iepriekš saistībā ar 12. grozījuma otro daļu. - 19 . grozījums attiecas uz piešķīrumu ”vismaz 55% apmērā” no LIFE + budžeta resursiem dabas un bioloģiskās dažādības saglabāšanai. Gan Komisija, gan vairums dalībvalstu dod priekšroku formulējumam Komisijas nostājā „vismaz 40% apmērā”, kas dod iespēju dalībvalstīm tērēt vairāk, ja tās to vēlas. Jāatgādina, ka LIFE + ir paredzēta, lai atbalstītu Kopienas vides politikas un tiesību aktu īstenošanu un izstrādāšanu vispārīgi, un jo īpaši Sestās Kopienas vides rīcības programmas īstenošanu, kas ir daudz plašāka par vides un bioloģiskās dažādības programmu. - 29 . grozījums attiecas uz „palīdzību resursu palielināšanā” kā vienu no pasākumiem par ko var saņemt LIFE + finansējumu. Komisija uzskata, ka ir lieki papildināt ar „palīdzību resursu palielināšanā un uzlabošanā” kā ierosinājis Parlaments. 3. SECINāJUMI Saskaņā ar EK Līguma 250. panta 2. punktu Komisija groza savu priekšlikumu atbilstoši iepriekš izklāstītajam. [1] COM(2004) 621, galīgā redakcija (2004/0218 (COD)). [2] COM(2006) 239, galīgā redakcija. [3] COM(2006) 355, galīgā redakcija.